
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2040 

18 Σεπτεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ιδρυση Διακρατικού Διατμηματικού Προγράμματος 
Μεταπτυχιακών Σπουδών (ΔΔΠΜΣ) μεταξύ του 
Τμήματος Επιστήμης Φυσικής Αγωγής και Αθλη¬ 
τισμού της Σχολής Επιστήμης Φυσικής Αγωγής 
και Αθλητισμού του Πανεπιστημίου Θεσσαλίας 
και της Σχολής Επιστημών Αθλητισμού και Υγεί¬ 
ας του Πανεπιστημίου της ύγναε^γία Φινλανδίας, 
με τίτλο «Ευρωπαϊκό Μεταπτυχιακό Δίπλωμα Ει¬ 
δίκευσης στην Ψυχολογία του Αθλητισμού και της 
Άσκησης - ΕυΐΌροαη ΜαείθΓ ίπ δροιΐ από ΕχθΓοίεο 


ΡεγοάοΙοργ». 1 

Έγκριση του Κανονισμού Οργάνωσης και Λειτουργίας 
του Κέντρου Ερευνών και Μελετών (Κ.Ε.ΜΕ.) για 
τις Ανθρωπιστικές, τις Κοινωνικές και τις Επιστή¬ 
μες της Αγωγής, του Πανεπιστημίου Κρήτης. 2 


ΑΠΟΦΑΣΕΙ Σ 

Αριθμ. 10082 (1) 


Ιδρυση Διακρατικού Διατμηματικού Προγράμματος Με¬ 
ταπτυχιακών Σπουδών (ΔΔΠΜΣ) μεταξύ του Τμήμα¬ 
τος Επιστήμης Φυσικής Αγωγής και Αθλητισμού της 
Σχολής Επιστήμης Φυσικής Αγωγής και Αθλητισμού 
του Πανεπιστημίου Θεσσαλίας και της Σχολής Επι¬ 
στημών Αθλητισμού και Υγείας του Πανεπιστημίου 
της ύγναε^γία Φινλανδίας, με τίτλο «Ευρωπαϊκό Με¬ 
ταπτυχιακό Δίπλωμα Ειδίκευσης στην Ψυχολογία 
του Αθλητισμού και της Ασκησης - Ευωροαπ ΜαείθΓ 
ίπ δροΓί από ΕχθΓοίεο ΡεγοίιοΙοργ». 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις: α) του Ν. 3685/2008 και ιδίως το άρ¬ 
θρο 10 (ΦΕΚ 148/τ.Α'/16.7.2008) «Θεσμικό πλαίσιο για 
τις μεταπτυχιακές σπουδές», όπως τροποποιήθηκε με 
τις διατάξεις του άρθρ. 24 του Ν. 3696/2008 (ΦΕΚ 177/ 
τ.Α725.8.2008, του άρθρου 27 του Ν. 3794/2009 (ΦΕΚ 156 τ.Α') 
και της παρ. 5 και 6 του άρθρου 37 του Ν. 3848/2010 (ΦΕΚ 
71/τ.Α') και του άρθρου 34 του Ν. 4301/2014 (ΦΕΚ 223/τ.Α'). 

2. Τις διατάξεις της παρ. 11 α του άρθρου 80 του 
Ν. 4009/2011 (ΦΕΚ 195/τ.Α') «Δομή, λειτουργία, διασφά¬ 


λιση της ποιότητας των σπουδών και διεθνοποίηση των 
ανωτάτων εκπαιδευτικών ιδρυμάτων» όπως τροποποι¬ 
ήθηκε με τις διατάξεις της παρ. γ' του άρθρου 47 του 
Ν. 4025/2011 (ΦΕΚ 228/τ.Α'), της παρ. 8 του άρθρου 5 του 
Ν. 4076/2012 (ΦΕΚ 159/τ.Α'), της παρ. 2 του άρθρου 34 
του Ν. 4115/2013 (ΦΕΚ 24/τ.Α'). 

3. Τις διατάξεις του Ν. 3374/2005 και ιδίως τα άρθρα 
14 και 15 (ΦΕΚ 189/τ.Α72.8.2005) «Διασφάλιση της ποιό¬ 
τητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων. Παράρτημα 
διπλώματος», όπως τροποποιήθηκε και ισχύει. 

4. Το Π.δ. 92/2013 (ΦΕΚ 131/Α75-6-2013) Μετονομασία 
κατάργηση και ένταξη Τμημάτων ή Σχολών και ίδρυση- 
συγκρότηση και ανασυγκρότηση Σχολών στο Πανεπι¬ 
στήμιο Θεσσαλίας. 

5. Το απόσπασμα πρακτικού της Γενικής Συνέλευσης 
Ειδικής Σύνθεσης του ΤΕΦΑΑ του Πανεπιστημίου Θεσ¬ 
σαλίας (συνεδρίαση 130/10-6-2015). 

6. Το Ειδικό Πρωτόκολλο Συνεργασίας μεταξύ του 
ΤΕΦΑΑ του Π.Θ. και της Σχολής Επιστημών Αθλητισμού 
και Υγείας του Πανεπιστημίου της ϋγνεείκγΐε Φινλανδίας. 

7. Το απόσπασμα πρακτικού της Συγκλήτου Ειδικής 
Σύνθεσης του Πανεπιστημίου Θεσσαλίας (συνεδρίαση 
47/16-07-2015). 

8. Το με αριθμ πρωτ. 524/18-05-2010 έγγραφο της 
ΑΔΙΠ από το οποίο προκύπτει ότι έχει ολοκληρωθεί η 
εξωτερική αξιολόγηση του Τμήματος ΤΕΦΑΑ του Πα¬ 
νεπιστημίου Θεσσαλίας. 

9. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Εγκρίνουμε από το ακαδημαϊκό έτος 2015-2016 τη λει¬ 
τουργία Κοινού Προγράμματος Μεταπτυχιακών Σπουδών 
με τίτλο «Ευρωπαϊκό Μεταπτυχιακό Δίπλωμα Ειδίκευ¬ 
σης στην Ψυχολογία του Αθλητισμού και της Ασκησης 
- Ευωροαπ ΜαεΙθΓ ίπ δροιΐ από Εχθιόι5θ ΡεγοίιοΙοργ» με¬ 
ταξύ του Τ μήματος Φυσικής Αγωγής και Αθλητισμού του 
Πανεπιστημίου Θεσσαλίας και του Τ μήματος Αθλητισμού 
και επιστημών Υγείας του Πανεπιστημίου ΙΙηίνθΓείΙγ οί 
ύγναεΙ<γΙα, της Φιλανδίας, σύμφωνα με τα εξής: 

Αρθρο 1 

Γ ενικές Διατάξεις 

Το Τμήμα Φυσικής Αγωγής και Αθλητισμού του Πα¬ 
νεπιστημίου Θεσσαλίας σε συνεργασία με το Τμήμα 

Αθλητισμού και επιστημών Υγείας του Πανεπιστημίου υηίνβΓδίΙγ οί ϋγναεΚγΙβ της Φιλανδίας οργανώνουν και 
λειτουργούν από το ακαδημαϊκό έτος 2015-2016 Κοινό Πρόγραμμα Μεταπτυχιακών Σπουδών (Π.Μ.Σ.) με τίτλο 
“Ευρωπαϊκό Μεταπτυχιακό Δίπλωμα Ειδίκευσης στην Ψυχολογία του Αθλητισμού και της Ασκησης - ΕυΐΌρβαη 
ΜαείθΓ ίπ δροιΐ από ΕχθίΌίεθ ΡεγοόοΙοργ” σύμφωνα με τις διατάξεις της απόφασης αυτής και τις διατάξεις του 
Ν. 3685/2008 (ΦΕΚ 148/τΑ') όπως τροποποιήθηκε και ισχύει. 

Αρθρο 2 

Αντικείμενο - σκοπός 

Το Κοινό Πρόγραμμα Μεταπτυχιακών Σπουδών (Π.Μ.Σ) έχει ως αποστολή να καλλιεργεί και να προάγει η υψηλού 
επιπέδου εκπαίδευση ερευνητών και επαγγελματιών για την ανάπτυξη της ψυχολογίας του αθλητισμού και της 
άσκησης, η οποία θεμελιώνεται στις επιστημονικές βάσεις του αθλητισμού και της άσκησης, της ψυχολογίας 
και της δημόσιας υγείας. Η εκπαίδευση στο Π.Μ.Σ. εστιάζει στην ψυχολογική υποστήριξη των αθλητών και στην 
προώθηση υγιεινών συνηθειών και τρόπους ζωής μέσω της τακτικής ενασχόλησης με διάφορες μορφές σωματικής 
δραστηριότητας. Το πρόγραμμα ανταποκρίνεται στις αυξημένες απαιτήσεις για ειδικούς στην Ευρώπη και σ’ όλο 
τον κόσμο προκειμένου (1) να παρέχουν ψυχολογική υποστήριξη στους αθλητές για τη βελτίωση της ποιότητας 
ζωής και της απόδοσής τους, και (2) για να αντιμετωπίσουν τις μεγάλες προκλήσεις που συνδέονται με την κακή 
κατάσταση της υγείας και το στυλ της καθιστικής ζωής των σύγχρονων ανθρώπων. Το πρόγραμμα λειτουργεί 
συμπληρωματικά ως προς τις προπτυχιακές σπουδές που παρέχουν Τμήματα των ΑΕΙ της Ελλάδος καλύπτοντας 
ένα κενό που υπάρχει στην παρεχόμενη εκπαίδευση σε εθνικό και Ευρωπαϊκό επίπεδο. 

Αρθρο 3 

Μεταπτυχιακοί Τίτλοι 

Το ΔΔΠΜΣ απονέμει διπλό πτυχίο. Το Μεταπτυχιακό Δίπλωμα Ειδίκευσης (ΜΔΕ) έχει τίτλο «Ευρωπαϊκό Μετα¬ 
πτυχιακό Δίπλωμα Ειδίκευσης στην Ψυχολογία του Αθλητισμού και της Ασκησης» και «ΕυΓοροαπ ΜαεΙθΓ ίη δροιΐ 
αηά ΕχθγοΪ 5Θ ΡδγοΜοΙοργ» 

Αρθρο 4 

Κατηγορίες Πτυχιούχων 

Στο ΔΔΠΜΣ γίνονται δεκτοί πτυχιούχοΐ: α) από όλα τα Τμήματα Πανεπιστημίων της ημεδαπής και αναγνω¬ 
ρισμένων ομοταγών ιδρυμάτων της αλλοδαπής που είναι συναφή με το ευρύτερο γνωστικό αντικείμενο της 
Ψυχολογίας του Αθλητισμού και της Ασκησης και β) από τα Τμήματα ΤΕΙ συναφούς γνωστικού αντικειμένου 
σύμφωνα με τις κείμενες διατάξεις. Η επιλογή των φοιτητών/τριών γίνεται σύμφωνα με τα προβλεπόμενα στο 
Ειδικό Πρωτόκολλο Συνεργασίας. 

Αρθρο 5 

Χρονική Διάρκεια σπουδών 

Η χρονική διάρκεια για την απονομή του Μεταπτυχιακού Διπλώματος Ειδίκευσης (ΜΔΕ) ορίζεται σε τέσσερα 
(4) διδακτικά εξάμηνα. 

Αρθρο 6 

Πρόγραμμα Μαθημάτων 

1. Οι φοιτητές/τριες οφείλουν να συγκεντρώσουν τριάντα (30) Ευρωπαϊκές Πιστωτικές Μονάδες (ΕΠΜ) σε κάθε 
εξάμηνο, δηλαδή εκατόν είκοσι (120) ΕΠΜ στα τέσσερα εξάμηνα φοίτησης. Όλοι οι φοιτητές/τριες οφείλουν να 
παρακολουθήσουν τα προσφερόμενα μαθήματα σε κάθε εξάμηνο από το Πανεπιστήμιο που επέλεξαν. 

2. Τα μαθήματα του ΔΔΠΜΣ πραγματοποιούνται στην αγγλική γλώσσα και σε ειδικές περιπτώσεις στην εθνική 
γλώσσα κάθε κράτους μέλους των Πανεπιστημίων (ελληνική, φιλανδική). 

3. Οι φοιτητές/τριες που συμμετέχουν στο ΔΔΠΜΣ απολαμβάνουν τα προνόμια και υπόκεινται επιπλέον στους 
κανονισμούς και στους κανόνες εν ισχύ στο πανεπιστήμιο όπου φοιτούν. Το Πανεπιστήμιο εγγραφής ορίζει τον 
επιβλέποντα, στον οποίο οι φοιτητές/τριες μπορούν να απευθύνονται για συμβουλές ή για βοήθειά τους, κατά 
τη διάρκεια της παραμονής τους στο ίδρυμα. 

4. Το ΔΔΠΜΣ αποτελείται από τέσσερα (4) εξάμηνα - δύο (2) έτη. Στο πρώτο εξάμηνο οι φοιτητές/τριες εγγρά- 
φονται σε ένα από τα δύο πανεπιστήμια εγγραφής, ϋγνβεΚγΙα της ύγνβεΚγΐΒ (Φιλανδία) και Θεσσαλίας (Ελλάδα). 
Στο δεύτερο εξάμηνο οι φοιτητές του πανεπιστημίου ϋγν3δΙ<γΐ3 μετακινούνται στο πανεπιστήμιο της Θεσσαλίας 
και οι φοιτητές του πανεπιστημίου Θεσσαλίας μετακινούνται στο πανεπιστήμιο της ϋγνβδΚγΙβ. Στο τρίτο εξάμηνο, 
οι φοιτητές/φοιτήτριες επιστρέφουν στο πρώτο Πανεπιστήμιο εγγραφής τους. Στο τέταρτο εξάμηνο οι φοιτητές/ 
φοιτήτριες εκπονούν την μεταπτυχιακή τους διατριβή στο πανεπιστήμιο εγγραφής τους. 

5. Η μεταπτυχιακή διατριβή γράφεται στο τέταρτο εξάμηνο του ΔΔΠΜΣ στην αγγλική ή στην εθνική γλώσσα 
του πανεπιστημίου εγγραφής. Η μεταπτυχιακή διατριβή κατατίθεται στο τέλος του τέταρτου εξαμήνου με την 
οριστική μορφή της και υποστηρίζεται ενώπιον εξεταστικής επιτροπής του εκάστοτε Πανεπιστημιακού ιδρύματος. 

6. Το πρόγραμμα μαθημάτων του ΔΔΠΜΣ συγκροτείται από 6 Δέσμες μαθημάτων που περιγράφονται στον 
Πίνακα 1. 

Πίνακας 1 


1 

5 ΕΠΜ 

Εισαγωγή στο ΠΜΣ και γνώσεις και δεξιότητες Επικοινωνίας. 

2 

10 ΕΠΜ 

Βασικές γνώσεις στην Ψυχολογία του Αθλητισμού και της Ασκησης. 

3 

10 ΕΠΜ 

Ευρωπαϊκές διαστάσεις στην Ψυχολογία του Αθλητισμού και της Ασκησης. 

4 

25 ΕΠΜ 

Εξειδικευμένα μαθήματα στην Ψυχολογία του Αθλητισμού και της Άσκησης στα δύο 
πανεπιστήμια. 

5 

50 ΕΠΜ 

Ερευνητικό έργο (30 ΕΠΜ Μεταπτυχιακή Διατριβή και 20 ΕΠΜ μαθήματα Ερευνητικής 
Μεθοδολογίας και Στατιστικής). 

6 

20 ΕΠΜ 

Εφαρμοσμένο έργο, περιλαμβάνει και Πρακτική Ασκηση. 


7. Το πρόγραμμα μαθημάτων ανά εξάμηνο και η περίοδος κινητικότητας περιγράφεται στον Πίνακα 2. 

Πίνακας 2 





1° εξάμηνο (30 ΕϋΓ5) 

Εισαγωγή και μαθήματα γλώσσας 
Εισαγωγή στο ερευνητικό έργο 
Βασικά Μαθήματα 
Μαθήματα σε θέματα 
εξειδίκευσης 

2° εξάμηνο (30 Ε0Τ5) 

Ευρωπαϊκές διαστάσεις στην 
Ψυχολογία του Αθλητισμού και της 
Ασκησης 

Σπουδές στο ίδρυμα υποδοχής, 
που περιλαμβάνουν μαθήματα 
εξειδίκευσης, έρευνα και 
πρακτική άσκηση, καθώς και 
μαθήματα ξένης γλώσσας 
3° εξάμηνο (30 Ε0Τ5) 

Συνέχεια ερευνητικού έργου 
Μαθήματα εξειδίκευσης 
Πρακτική Άσκηση 


4° εξάμηνο (30 Ε0Τ5) 

Ερευνητικό έργο - Μεταπτυχιακή 
διατριβή 


8. Τα εξειδικευμένα μαθήματα στην Ψυχολογία του Αθλητισμού και της Άσκησης (25 Ε0Τ3) ορίζονται από το 
κάθε πανεπιστήμιο ανάλογα με την ειδίκευση και την αριστεία του κάθε πανεπιστημίου σε διαφορετικούς τομείς 
της Ψ.Α.Α. Τα μαθήματα που θα παρακολουθούν οι φοιτητές που εγγράφονται στο Πανεπιστήμιο Θεσσαλίας 
περιγράφονται στον Πίνακα 3. Με βάση την Εθνική και Ευρωπαϊκή νομοθεσία και με βάση το σύμφωνο συνεργα¬ 
σίας μεταξύ των πανεπιστήμιων Θεσσαλίας και ύγναε^γία, οι φοιτητές μπορούν να αντικαταστήσουν κάποια από 
τα παρακάτω μαθήματα με άλλα μαθήματα επιλογής τους που έχουν τον ίδιο αριθμό Ευρωπαϊκών Πιστωτικών 
Μονάδων τα οποία παρέχονται στο πανεπιστήμιο Θεσσαλίας και στο πανεπιστήμιο της ύγναε^γία ή σε κάποιο 
συνεργαζόμενο Ευρωπαϊκό πανεπιστήμιο. 

Πίνακας 3 



Μαθήματα 

Δέσμη 

Ευρωπαϊκές 

Πιστωτικές 

Μονάδες 

1° εξάμηνο - Πανεπιστήμιο Θεσσαλίας 



ΜΙ 

Μεθοδολογία έρευνας & στατιστική 

4 

7 

Μ2 

Βάσεις της ψυχολογίας του αθλητισμού και της άσκησης 

2 

7 

Μ3Α 

Ψυχολογικές δεξιότητες στον αθλητισμό - Αρχές 

2 

3 

Μ3Β 

Ψυχολογικές δεξιότητες στον αθλητισμό - Εφαρμογές 

6 

4 

Μ4 

Ψυχολογία στη σχολική φυσική αγωγή και στο νεανικό αθλητισμό 

5 

7 

ΣΙ 

Εισαγωγή στο πρόγραμμα και ανάπτυξη δεξιοτήτων επικοινωνίας 

1 

2 

2° εξάμηνο - Πανεπιστήμιο ϋγναεΚγΙα 




Ευρωπαϊκή διάσταση στην ψυχολογία του αθλητισμού και της άσκησης 

3 

10 


Μαθήματα επιλογής για ερευνητικό έργο 

4 

6 


Μαθήματα επιλογής για επικοινωνία 

1 

3 


Μαθήματα επιλογής 

5 

9 


Σεμινάριο στην ανάπτυξη ψυχολογικών δεξιοτήτων 

6 

2 

3° εξάμηνο - Πανεπιστήμιο Θεσσαλίας 



Μ5 

Ποσοτικές και ποιοτικές αναλύσεις 

4 

7 

Μ6 

Ψυχολογία της φυσικής δραστηριότητας στην τρίτη ηλικία 

5 

7 

Σ4 

Σεμινάριο σε δεξιότητες συμβουλευτικής 

5 

2 


Πρακτική άσκηση 

6 

14 

4° εξάμηνο - Πανεπιστήμιο Θεσσαλίας 




Μεταπτυχιακή διατριβή 

4 

30 


Άρθρο 7 

Αριθμός εισακτέων 


Ο αριθμός εισακτέων στο ΔΔΠΜΣ για την απόκτηση Μεταπτυχιακού Διπλώματος Ειδίκευσης ορίζεται κατ’ 
ανώτατο όριο σε είκοσι (20) άτομα κατ’ έτος. 

Άρθρο 8 
Προσωπικό 

Στο κοινό ΔΔΠΜΣ θα απασχοληθούν μέλη ΔΕΠ των συμμετεχόντων Τμημάτων και άλλων Τμημάτων του Πανε¬ 
πιστημίου Θεσσαλίας καθώς και άλλων Τμημάτων Πανεπιστημίων της ημεδαπής και της αλλοδαπής, καθώς και 
άλλες κατηγορίες διδασκόντων σύμφωνα με τις διατάξεις του άρθρου 5 του ν. 3685/2008 (ΦΕΚ 148/Α'). 

Άρθρο 9 

Υλικοτεχνική Υποδομή 

Για τη λειτουργία του κοινού Π.Μ.Σ. θα χρησιμοποιούνται οι χώροι διδασκαλίας και έρευνας, τα εργαστήρια, ο 
εξοπλισμός και η διοικητική δομή του Τμήματος Επιστήμης Φυσικής Αγωγής και Αθλητισμού του Πανεπιστημίου 
Θεσσαλίας και του Τμήματος Αθλητισμού και επιστημών Υγείας του Πανεπιστημίου υηίνθΓείίγ οί ύγναεΚγΙα της 
Φιλανδίας. 

Αρθρο 10 

Διάρκεια λειτουργίας ΔΔΠΜΣ 

Το κοινό Π.Μ.Σ. με τίτλο: «ΕυΐΌρβεη ΜαεΙθΓ ίπ δροΓΐ από ΕχβΐΌίεθ ΡεγοάοΙοργ» θα λειτουργήσει μέχρι το ακαδη¬ 
μαϊκό έτος 2023-24, με την επιφύλαξη των διατάξεων της παρ. 11α του άρθρου 80 του Ν. 4009/2011 (ΦΕΚ 195/Α') 
όπως τροποποιήθηκε και ισχύει. 

Αρθρο 11 

Κόστος λειτουργίας 

Σύμφωνα με το άρθρο 8 του ν. 3685/2008 (ΦΕΚ 148 Α’), το 65% του συνολικού ετήσιου κόστους λειτουργίας που αφο¬ 
ρά στις λειτουργικές δαπάνες ανέρχεται στο ποσό των 39.000 ευρώ και αναλύεται σε κατηγορίες δαπανών ως εξής: 

ΕΙΔΟΣ ΔΑΠΑΝΗΣ 

ΠΟΣΟ Ευρώ 

Αμοιβές αποζημιώσεις διδακτικού, 
τεχνικού και διοικητικού 
προσωπικού 

20.000 

Αναλώσιμα, εκπαιδευτικό υλικό, 
πρόσθετος εξοπλισμός (προμήθεια- 
ανανέωση-συντήρηση 

3.500 

Μετακινήσεις 

5.000 

Γ ενικά έξοδα 

6.500 

Υποτροφίες 

4.000 

ΣΥΝΟΛΟ 

39.000 


Το ανωτέρω κόστος θα καλύπτεται από δίδακτρα, 
χορηγίες, δωρεές, ερευνητικά προγράμματα, κ.λπ. 


Άρθρο 12 

Μεταβατικές διατάξεις 

Όσα θέματα δε ρυθμίζονται στην παρούσα απόφα¬ 
ση θα ρυθμίζονται από τον Κανονισμό Μεταπτυχιακών 
Σπουδών, από το Ειδικό Πρωτόκολλο Συνεργασίας μετα¬ 
ξύ του Πανεπιστημίου Θεσσαλίας και του Πανεπιστημίου 
υηίνθΓείίγ οΐ ϋγναείκγΐδ της Φιλανδίας και τα αρμόδια 
όργανα, σύμφωνα με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 7 Σεπτεμβρίου 2015 

Ο Πρύτανης 
ΓΕΩΡΓΙΟΣ ΠΕΤΡΑΚΟΣ 
-♦- 

Αριθμ. 9163 (2) 

Ίδρυση Διεπιστημονικού Εργαστηρίου με τίτλο «Κέντρο 
Ερευνών και Μελετών (Κ.Ε.ΜΕ.) για τις Ανθρωπιστι¬ 
κές, τις Κοινωνικές και τις Επιστήμες της Αγωγής 
του Πανεπιστημίου Κρήτης» και έγκριση του Κανο¬ 
νισμού Οργάνωσης και Λειτουργίας του.» 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Έχοντας υπόψη: 

1. Το Π.δ. 296/1973 (ΦΕΚ 239 τ.Α'/1973) περί καθορισμού 
του τίτλου και της έδρας του εν Κρήτη ιδρυθέντος 
Πανεπιστημίου, το Ν.δ. 114/1974 (ΦΕΚ 310τ.Α/1974) περί 
τροποποιήσεως και συμπληρώσεως το Ν.δ. 87/1973 (ΦΕΚ 
159τ.Α773) «περί ιδρύσεως Πανεπιστημίων εις Θράκην 
και εις Κρήτην» και επεκτάσεως διατάξεων τινών αυτού 
εις άπαντα τα ΑΕΙ..., το Ν. 259/1976 (ΦΕΚ 25τ.Α'/76) περί 
τροποποιήσεως και συμπληρώσεως των περί Πανεπι¬ 
στημίων Θράκης και Κρήτης κειμένων διατάξεων, τις 
διατάξεις του Π.δ. 103/1983, (Φ.Ε.Κ. 48/15.04.1983, τ.Α') 
- Αυτοδύναμη λειτουργία του Πανεπιστημίου Κρήτης..., 
καθώς και της λοιπής νομοθεσίας περί Πανεπιστημίου 
Κρήτης. 

2. Τις διατάξεις της περίπτωσης α της παραγράφου 5 
του άρθρου 80 του Ν.4009/2011 (Φ.Ε.Κ. Α' 195/06.09.2011) 
«Δομή, λειτουργία, διασφάλιση της ποιότητας των σπου¬ 
δών και διεθνοποίηση των ανώτατων εκπαιδευτικών 
ιδρυμάτων», όπως αυτός τροποποιήθηκε και ισχύει. 

3. Τις διατάξεις του άρθρου 7 της παραγράφου 5 του 
Ν. 1268/1982 «Για τη δομή και λειτουργία των Ανώτατων 
Εκπαιδευτικών Ιδρυμάτων» (Α' 87), όπως η παράγρα¬ 
φος αυτή τροποποιήθηκε με το άρθρο 48 παρ. 2 του 


Ν. 1404/1983 «Δομή και λειτουργία των Τεχνολογικών 
Εκπαιδευτικών Ιδρυμάτων» (Α' 173) και συμπληρώθηκε 
με το άρθρο 14 παρ. 40 του Ν. 2817/2000 «Εκπαίδευση 
ατόμων με ειδικές εκπαιδευτικές ανάγκες και άλλες 
διατάξεις» (Α'78) και την παρ.1 του άρθρου 50 του Ν. 
1268/1982. 

4. Τις διατάξεις της περίπτωσης γ της παραγράφου 
1 του άρθρου 4 του Ν. 2083/1992 «Εκσυγχρονισμός της 
Ανώτατης Εκπαίδευσης». 

5. Τις διατάξεις του άρθρου 96 του Ν. 4310/2014 (Φ.Ε.Κ. 
258/τ. Α'/8.12.2014), με τις οποίες προστίθεται στο άρ¬ 
θρο 80 του ν. 4009/2011 (Φ.Ε.Κ. 195/τεύχ. Α'/06.09.2011) 
παράγραφος με αριθμό 25. 

6. Τη σύμφωνη γνώμη της Σχολής Κοινωνικών, Οικονο¬ 
μικών και Πολιτικών Επιστημών, της Σχολής Επιστημών 
Αγωγής και της Φιλοσοφικής Σχολής του Πανεπιστημίου 
Κρήτης. 

7. Την υπ' αριθμόν 265/19-03-2009 απόφαση της Συ¬ 
γκλήτου του Πανεπιστημίου Κρήτης και τις υπ' αριθμόν 
278/03-06-2010, 286/17-03-2011 και 332/19-02-2015 αποφά¬ 
σεις της Συγκλήτου Ειδικής Σύνθεσης, με θέματα σχετι¬ 
κά με την ίδρυση, συγκρότηση και λειτουργία του ΚΕΜΕ. 

8. Την υπ' αριθμόν Φ.120.61/19/Β2/64578/20.07.2011 
Υπουργική Απόφαση σχετικά με την εκλογή του Καθη¬ 
γητή Ευριπίδη Γ. Στεφάνου ως Πρύτανη του Πανεπιστή¬ 
μιου Κρήτης με θητεία τεσσάρων (4) ετών από 01.09.2011 
έως 31.08.2015 (Φ.Ε.Κ. 241/29.07.2011, τεύχος Υ.Ο.Δ.Δ.). 

9. Τις διατάξεις του άρθρου 4 του Ν. 3861/2010 (ΦΕΚ 
112 τ.Α'/2010) ενίσχυση της διαφάνειας με την υποχρε¬ 
ωτική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδίκτυο 
«Πρόγραμμα Διαύγεια» και άλλες διατάξεις, όπως τρο¬ 
ποποιήθηκε και ισχύει με το Ν.4210/2013 (ΦΕΚ 254/τ. 
Α'/21.11.2013), καθώς και την κατ’ εξουσιοδότηση αυτού 
εκδοθείσα υπ’ αριθ. ΥΠΟΙΚ Δ6 1127865/ΕΞ2010/30-09- 
2010 απόφαση. 

10. Το γεγονός ότι δεν έχει εκδοθεί ο Οργανισμός του 
Πανεπιστημίου Κρήτης. 

11. Το γεγονός ότι από την εφαρμογή της παρούσας 
δεν προκαλείται δαπάνη σε βάρος του προϋπολογισμού 
του Ιδρύματος, αποφασίζουμε: 

Την ίδρυση Διεπιστημονικού Εργαστηρίου με τίτλο 
«Κέντρο Ερευνών και Μελετών (Κ.Ε.ΜΕ.) για τις Ανθρω¬ 
πιστικές, τις Κοινωνικές και τις Επιστήμες της Αγωγής 
του Πανεπιστημίου Κρήτης» και εγκρίνουμε τον Κανο¬ 
νισμό Οργάνωσης και Λειτουργίας του ως ακολούθως: 

«ΚΑΝΟΝΙΣΜΟΣ ΟΡΓΑΝΩΣΗΣ ΚΑΙ ΛΕΙΤΟΥΡΓΙΑΣ ΤΟΥ 
ΔΙΕΠΙΣΤΗΜΟΝΙΚΟΥ ΕΡΓΑΣΤΗΡΙΟΥ ΚΕΝΤΡΟ ΕΡΕΥΝΩΝ 
ΚΑΙ ΜΕΛΕΤΩΝ (Κ.Ε.ΜΕ.) ΓΙΑ ΤΙΣ ΑΝΘΡΩΠΙΣΤΙΚΕΣ, ΤΙΣ 
ΚΟΙΝΩΝΙΚΕΣ ΚΑΙ ΤΙΣ ΕΠΙΣΤΗΜΕΣ ΤΗΣ ΑΓΩΓΗΣ ΤΟΥ 
ΠΑΝΕΠΙΣΤΗΜΙΟΥ ΚΡΗΤΗΣ 

Αρθρο 1 

Ίδρυση και Αποστολή 

1. Ιδρύεται στο Πανεπιστήμιο Κρήτης Διεπιστημονικό 
Εργαστήριο με τίτλο «Κέντρο Ερευνών και Μελετών 
(Κ.Ε.ΜΕ.) για τις Ανθρωπιστικές, τις Κοινωνικές και τις 
Επιστήμες της Αγωγής» και αποτελεί αυτόνομη, ενιαία, 
διεπιστημονική ερευνητική μονάδα, εποπτευόμενη από 
τη Σύγκλητο. 

2. Αποστολή του διεπιστημονικού εργαστηρίου «Κέ¬ 
ντρο Ερευνών και Μελετών (Κ.Ε.ΜΕ.) για τις Ανθρωπι- 

στικές, τις Κοινωνικές και τις Επιστήμες της Αγωγής» 
είναι να προάγει την έρευνα στις Ανθρωπιστικές, τις 
Κοινωνικές και τις Επιστήμες της Αγωγής και να εκπονεί 
μελέτες για λογαριασμό τρίτων. 

3. Προς επίτευξη της αποστολής του το εργαστήριο 
ΚΕΜΕ σχεδιάζει και υλοποιεί ερευνητικά προγράμμα¬ 
τα στις παραπάνω επιστήμες, οργανώνει ακαδημαϊκά 
συνέδρια, στηρίζει μεταπτυχιακά προγράμματα και με¬ 
ταπτυχιακούς φοιτητές καθώς και νέους επιστήμονες, 
συνεργάζεται με ομοειδή ιδρύματα στην Ελλάδα και στο 
εξωτερικό, την Τοπική Αυτοδιοίκηση, οργανισμούς και 
κοινωνικούς φορείς, εκπονεί μελέτες, παράγει εκπαι¬ 
δευτικό υλικό, παρέχει υπηρεσίες προς τρίτους και εν 
γένει προβαίνει σε δραστηριότητες οι οποίες συνάδουν 
με την αποστολή του. 

4. Η Οργάνωση και Λειτουργία του εργαστηρίου 
Κ.Ε.ΜΕ. διέπονται από τον παρόντα Κανονισμό, ο οποί¬ 
ος εγκρίθηκε με απόφαση της 332ης/19.02.2015 συνε¬ 
δρίασης της Συγκλήτου Ειδικής Σύνθεσης και συμπλη¬ 
ρώνεται στα σημεία που δεν ρυθμίζονται από αυτόν 
από τις αποφάσεις που ελήφθησαν κατά τις 265/19-03- 
2009, 278/03-06-2010, 283/16-12-2010 και 286/17-03-2011 
συνεδριάσεις της Συγκλήτου και της Συγκλήτου Ειδικής 
Σύνθεσης του Πανεπιστημίου Κρήτης. 

5. Η ονομασία του εργαστηρίου Κ.Ε.ΜΕ. μπορεί να 
τροποποιηθεί μετά από πλήρως τεκμηριωμένη/απόφαση 
του Δ.Σ. του και σχετική έγκριση της Συγκλήτου Ειδικής 
Σύνθεσης. 

Αρθρο 2 

Δομή και Οργάνωση του εργαστηρίου Κ.Ε.ΜΕ. 

Το εργαστήριο Κ.Ε.ΜΕ. διοικείται από Διοικητικό Συμ¬ 
βούλιο (Δ.Σ.), το οποίο αναφέρεται στη Σύγκλητο. Στο 
εργαστήριο Κ.Ε.ΜΕ. εντάσσονται: Ερευνητικά Εργαστή¬ 
ρια, ερευνητικά Προγράμματα ερευνητικών ομάδων ή 
μεμονωμένων ερευνητών, καθώς και Προγράμματα Με¬ 
ταπτυχιακών Σπουδών, τα οποία συνδέονται με ένα 
ή περισσότερα Εργαστήρια καθώς και με Τμήματα ή 
Σχολές του Πανεπιστημίου Κρήτης. 

Στο εργαστήριο Κ.Ε.ΜΕ. λειτουργεί, υπό την εποπτεία 
του/της Διευθυντή/Διευθύντριας, συμβουλευτική, υπο¬ 
στηρικτική, διαχειριστική μονάδα, η οποία στελεχώνεται 
με δύο εξειδικευμένα άτομα τουλάχιστον αποφοίτους 
Πανεπιστημίου. Αποστολή της μονάδας είναι η συλλογή 
πληροφοριών που αφορούν σε προκηρύξεις ερευνητικών 
προγραμμάτων, η συνεχής ενημέρωση των ερευνητών, 
η σύνταξη Τεχνικών Δελτίων, η προώθηση τους στους 
φορείς χρηματοδότησης και η παρακολούθησή τους, η 
διοικητική, οργανωτική, διαχειριστική και τεχνική υπο¬ 
στήριξη των τρεχόντων ερευνητικών προγραμμάτων και 
κάθε άλλη συμβουλευτική, υποστηρικτική και διαχειρι¬ 
στική εργασία που της ανατίθεται από το/τη Διευθυντή/ 
Διευθύντρια ή το Δ.Σ. του εργαστηρίού Κ.Ε.ΜΕ.. Η μονά¬ 
δα εκτελεί επίσης καθήκοντα Γραμματείας του Κ.Ε.ΜΕ. 

Αρθρο 3 

Διοίκηση του εργαστηρίου Κ.Ε.ΜΕ. 

1. Το Δ.Σ. του εργαστηρίου Κ.Ε.ΜΕ. είναι πενταμελές 
και απαρτίζεται από α) το/τη Διευθυντή/Διευθύντρια 
του Κ.Ε.ΜΕ. και τον/την Αναπληρωτή/Αναπληρώτρια 
Διευθυντή/Διευθύντρια, που είναι Καθηγητές (πρώτης 
βαθμίδας) ή Αναπληρωτές Καθηγητές και ενεργοί ερευ¬ 
νητές και β) από έναν εκπρόσωπο των τριών Σχολών του 


Πανεπιστημίου Κρήτης στο Ρέθυμνο, οι οποίοι εκλέγο¬ 
νται από καθηγητές όλων των βαθμιδών και Λέκτορες 
της Σχολής τους σύμφωνα με τη διαδικασία που ισχύει 
για την εκλογή εκπροσώπων των Σχολών στον Ειδικό 
Λογαριασμό του Παν/μίου Κρήτης. 

2. Η θητεία του Δ.Σ. είναι πενταετής. 

Άρθρο 4 

Διευθυντής /Διευθύντρια και Αναπληρωτής/ 
Αναπληρώτρια Διευθυντής/Διευθύντρια 

1. Ο/Η Διευθυντής/Διευθύντρια και ο/η Αναπληρωτής/ 
Αναπληρώτρια Διευθυντής/Διευθύντρια του εργαστηρί¬ 
ου Κ.Ε.ΜΕ. ορίζονται από τη Σύγκλητο Ειδικής Σύνθεσης 
για πενταετή θητεία, μετά από εισήγηση πενταμελούς 
Επιτροπής Επιστημόνων, υψηλού κύρους, η οποία ορίζε¬ 
ται από τη Σύγκλητο Ειδικής Σύνθεσης, για αξιολόγηση 
των υποψηφίων, μετά από πρόσκληση εκδήλωσης ενδι¬ 
αφέροντος για την υποβολή υποψηφιοτήτων. Η πεντα¬ 
μελής Επιτροπή συγκροτείται από δύο (2) Καθηγητές 
Α’ βαθμίδας του Πανεπιστημίου Κρήτης και τρεις (3) 
Καθηγητές Πανεπιστημίων του εξωτερικού οι οποίοι εί¬ 
ναι ερευνητές αναγνωρισμένου κύρους. Ο/Η Διευθυντής/ 
Διευθύντρια και ο/η Αναπληρωτής Διευθυντής/Διευθύ- 
ντρια του εργαστηρίου Κ.Ε.ΜΕ. είναι Καθηγητές πρώτης 
βαθμίδας ή Αναπληρωτές Καθηγητές και συγχρόνως 
ενεργοί ερευνητές αναγνωρισμένου κύρους. 

2. Ο/Η Διευθυντής/Διευθύντρια του εργαστηρίου 
Κ.Ε.ΜΕ. έχει τις εξής αρμοδιότητες: α) Είναι συγχρό¬ 
νως πρόεδρος του Δ.Σ., το οποίο συγκαλεί σε τουλάχι¬ 
στον τέσσερις (4) τακτικές συνεδρίες κάθε ακαδημαϊκό 
έτος, β) Διευθύνει το εργαστήριο Κ.Ε.ΜΕ. και συντονίζει 
το σύνολο των εργασιών του, και γ) Εκπροσωπεί το 
Κ.Ε.ΜΕ. και καταθέτει έκθεση πεπραγμένων στο τέλος 
κάθε εαρινού εξαμήνου στην Σύγκλητο. Ο/Η Διευθυντής/ 
Διευθύντρια του εργαστηρίου Κ.Ε.ΜΕ. μπορεί να απαλ¬ 
λαγεί μερικώς από τα διδακτικά του/της καθήκοντα με 
απόφαση της Συγκλήτου Ειδικής Σύνθεσης. 

3. Ο/Η Αναπληρωτής/Αναπληρώτρια Διευθυντής/Δι- 
ευθύντρια αναπληρώνει τον/τη Διευθυντή/Διευθύντρια 
όταν κωλύεται ή λείπει και εκτελεί τα καθήκοντα που 
του/της ανατίθενται από το Δ.Σ., μετά από πρόταση 
του/της Διευθυντή/Διευθύντριας. 

Αρθρο 5 

Συντονισμός εργαστηρίων και προγραμμάτων 

1. Έκαστο εργαστήριο που ανήκει στο διεπιστημονικό 
εργαστήριο Κ.Ε.ΜΕ. διευθύνεται από τον/την εκλεγ- 
μένο/η Διευθυντή/Διευθύντρια του (εφόσον πρόκειται 
για θεσμοθετημένο Εργαστήριο) ή σε περίπτωση που 
αυτό δεν είναι θεσμοθετημένο από το/τη Διευθυντή/ 
Διευθύντρια που ορίζεται από τη Γ.Σ. του Τμήματος ή 
το Δ.Σ. της Σχολής ή από το Δ.Σ. του διεπιστημονικού 
εργαστηρίου Κ.Ε.ΜΕ., ανάλογα με τη διαδικασία που 
ακολουθήθηκε για την ίδρυσή του. 

2. Τα προγράμματα (ερευνητικά και μεταπτυχιακά) συ¬ 
ντονίζονται από τον εκάστοτε επιστημονικά υπεύθυνο. 

Αρθρο 6 

Μητρώο Ενεργών Ερευνητών εργαστηρίου Κ.Ε.ΜΕ. 

1. Με ευθύνη του Δ.Σ. του εργαστηρίου Κ.Ε.ΜΕ. και 
ύστερα από πρόταση των Διευθυντών των Εργαστηρί¬ 
ων ή μελών του Διοικητικού Συμβουλίου καταρτίζεται 
μητρώο ερευνητών του εργαστηρίου Κ.Ε.ΜΕ.., το οποίο 

ισχύει για τρία έτη και αφορά τους ερευνητές που είναι 
ενεργοί στο εργαστήριο Κ.Ε.ΜΕ. 

2. Με τη λήξη της τριετίας το μητρώο ανανεώνεται 
με την ίδια διαδικασία. 

3. Στο Μητρώο Ενεργών Ερευνητών συμπεριλαμβάνο- 
νται ενεργά μέλη ΔΕΠ όλων των βαθμιδών, καθώς και 
αφυπηρετήσαντα μέλη ΔΕΠ του Πανεπιστημίου Κρήτης 
όλων των βαθμιδών εφόσον συνεχίζουν να είναι ενεργοί 
ερευνητές, καθώς και μεταδιδακτορικοί ερευνητές. 

Αρθρο 7 

Ένταξη Εργαστηρίων, Κέντρων και Προγραμμάτων 
στο διεπιστημονικό εργαστήριο Κ.Ε.ΜΕ. 

1. Η ένταξη Εργαστηρίου, Κέντρου ή ερευνητικού 
Προγράμματος στο διεπιστημονικό εργαστήριο Κ.Ε.ΜΕ. 
γίνεται με απόφαση του Δ.Σ. του εργαστηρίου Κ.Ε.ΜΕ., 
ύστερα από σχετική αίτηση του/της Διευθυντή/Διευ- 
θύντριας του προς ένταξη Εργαστηρίου, Κέντρου ή 
Προγράμματος. Η αίτηση συνοδεύεται από σχετική 
απόφαση της Γενικής Συνέλευσης Ειδικής Σύνθεσης 
του αντίστοιχου Τμήματος ή της Σχολής, εφόσον 
πρόκειται για θεσμοθετημένο ή μη- θεσμοθετημένο 
Εργαστήριο ή Κέντρο ή Προγράμματος του Τμήματος 
ή της Σχολής. 

2. Το Δ.Σ. αποφασίζει για την ένταξη ή μη με βάση 
κατάλογο αξιολογικών κριτηρίων που αφορούν: 

α) στο εύρος, στην ποιότητα και στην αποτελεσμα- 
τικότητα των ερευνητικών δραστηριοτήτων του Εργα- 
στηρίου/Κέντρου/Προγράμματος, 

β) στα ερευνητικά προγράμματα που έχει υλοποιήσει 
ή υλοποιεί, 

γ) στα ερευνητικά του προϊόντα, 

δ) στο επιστημονικό του δυναμικό και 

ε) στα οικονομικά στοιχεία και στη βιωσιμότητά του. 

3. Στο διεπιστημονικό εργαστήριο Κ.Ε.ΜΕ. μπορεί, επί¬ 
σης, να εντάσσονται και να υποστηρίζονται απ’ αυτό 
ερευνητικά Προγράμματα που δεν ανήκουν σε κάποιο 
Εργαστήριο. Προς το σκοπό αυτό ο/η Επιστημονικά 
Υπεύθυνος των προγραμμάτων υποβάλει σχετικό αίτημα 
στο Διοικητικό Συμβούλιο , το οποίο και αποφασίζει για 
την αποδοχή του ή μη, με βάση δεδηλωμένα, σαφή και 
διαφανή αξιολογικά κριτήρια, όπως αυτά περιγράφονται 
στην παράγραφο 2 του παρόντος άρθρου. 

4. Η διαδικασία της ένταξης ακολουθείται και για τη 
διαδικασία απένταξης Εργαστηρίου ή Προγράμματος 
από το εργαστήριο Κ.Ε.ΜΕ., ύστερα από αιτιολογημένη 
απόφαση του Δ.Σ. 

5. Εργαστήρια ή Προγράμματα που εντάσσονται στο 
διεπιστημονικό εργαστήριο Κ.Ε.ΜΕ. έχουν δικαίωμα χρή¬ 
σης όλων των υπηρεσιών που αυτό προσφέρει, τα δε 
μέλη τους απολαμβάνουν την από το νόμο κατοχυρω¬ 
μένη ακαδημαϊκή και ερευνητική ελευθερία. 

6. Εργαστήρια ή Προγράμματα που εντάσσονται στο 
διεπιστημονικό εργαστήριο Κ.Ε.ΜΕ. υποχρεούνται να 
αποδέχονται και να εφαρμόζουν τον Κανονισμό Οργά¬ 
νωσης και Λειτουργίας του. 

7. Με απόφαση του Δ.Σ. μπορούν να εντάσσονται στο 
διεπιστημονικό εργαστήριο Κ.Ε.ΜΕ. και Προγράμματα 
Μεταπτυχιακών Σπουδών που είναι αυτοχρηματοδοτού- 
μενα ή έχουν ως αντικείμενο ειδίκευσης την έρευνα, τα 
οποία δικαιούνται να κάνουν χρήση των υποδομών του 
και των υπηρεσιών του. 


Αρθρο 8 

Περιοδικές Αξιολογήσεις 

1. Αξιολογήσεις επιμέρους δομών του εργαστηρίου 
Κ.Ε.ΜΕ. ή στο σύνολό του ανά διετία, αποτελούν συ¬ 
στατικό στοιχείο της λειτουργίας του και λαμβάνονται 
υπόψη για την ένταξη ή μη Εργαστηρίου, Κέντρου ή 
Προγράμματος στο διεπιστημονικό εργαστήριο Κ.Ε.ΜΕ. 
καθώς και για την ερευνητική πολιτική του εργαστηρίου 
Κ.Ε.ΜΕ. - βάσει του Αρθρου 7, παρ. 2 - και την εν γένει 
πορεία του. 

2. Η αξιολόγηση Εργαστηρίου ή Προγράμματος μπορεί 
να γίνει από τριμελή Επιτροπή Επιστημόνων, σχετικών 
με το αντικείμενο, από Πανεπιστήμια ή/και Ερευνητικά 
Κέντρα του εσωτερικού ή του εξωτερικού, η οποία συ¬ 
γκροτείται με απόφαση του Δ.Σ. του διεπιστημονικού 
εργαστηρίου Κ.Ε.ΜΕ.. 

3. Η αξιολόγηση του συνολικού έργου του εργαστη¬ 
ρίου Κ.Ε.ΜΕ. γίνεται ανά τριετία από τριμελή Επιτροπή 
Επιστημόνων αναγνωρισμένου κύρους εκ των οποίων 
ένας προέρχεται από Ελληνικό Πανεπιστήμιο και δύο 
από Πανεπιστήμια του εξωτερικού, η οποία συγκροτεί¬ 
ται με απόφαση της Συγκλήτου. 

Αρθρο 9 

Επιστημονική-Συμβουλευτική Επιτροπή 

Μετά από πρόταση του Δ.Σ. του εργαστηρίου Κ.Ε.ΜΕ. 
και σχετική απόφαση της Συγκλήτου, συγκροτείται τρι¬ 
μελής Επιστημονική-Συμβουλευτική Επιτροπή, με πε¬ 
νταετή θητεία, από Έλληνες και ξένους επιστήμονες 
αναγνωρισμένου κύρους, από Πανεπιστήμια ή Ερευνη¬ 
τικά Κέντρα, έργο της οποίας είναι η επιστημονική- 
συμβουλευτική υποστήριξη του εργαστηρίου Κ.Ε.ΜΕ. 
στην εκπλήρωση της αποστολής του. 

Αρθρο 10 

Οικονομικοί Πόροι και Διαχείριση 

1. Οι οικονομικοί πόροι του διεπιστημονικού εργαστη¬ 
ρίου Κ.Ε.ΜΕ. προέρχονται από: το ποσοστό των παρα¬ 
κρατήσεων των ερευνητικών του προγραμμάτων που 
θα του παραχωρηθεί από τον Ειδικό Λογαριασμό μετά 
από απόφαση του αρμοδίου οργάνου του, καθώς και 
των αυτοχρηματοδοτούμενων ΠΜΣ, τη διάθεση των 
εκδόσεών του και εν γένει των προϊόντων του, την 
παροχή υπηρεσιών προς τρίτους, τη μίσθωση χώρων 
και την ανάπτυξη άλλων δραστηριοτήτων που θα δι¬ 
αχειριστεί η Εταιρία Διαχείρισης και Αξιοποίησης της 
Περιουσίας του Πανεπιστημίου Κρήτης, δωρεές ιδιωτών 
ή οργανισμών και από κάθε άλλη νόμιμη πηγή, από τις 
πιστώσεις που χορηγούνται από τη Σύγκλητο του Πα¬ 
νεπιστημίου Κρήτης. 

2. Η διαχείριση των πόρων αυτών, πέρα αυτών που 
υπάγονται στην αρμοδιότητα της Εταιρίας Διαχείρι¬ 
σης και Αξιοποίησης της Περιουσίας του Πανεπιστη¬ 
μίου Κρήτης, γίνεται από τον Ειδικό Λογαριασμό του 
Πανεπιστημίου Κρήτης. 

3. Με τεκμηριωμένες αποφάσεις του Δ.Σ. τα έσοδα 
του εργαστηρίου Κ.Ε.ΜΕ. διατίθενται στην έρευνα και 
στην κάλυψη λειτουργικών αναγκών του. 

Αρθρο 11 
Χώροι - Στέγαση 

1. Το Κτίριο του διεπιστημονικού εργαστηρίου Κ.Ε.ΜΕ., 
η κατασκευή του οποίου εντάχθηκε στο Περιφέρεια- 

κό Επιχειρησιακό Πρόγραμμα της Περιφέρειας Κρήτης 
και χρηματοδοτήθηκε στο πλαίσιο του Γ’ ΚΠΣ και του 
ΕΣΠΑ, αποτελεί τους χώρους στέγασης των δομών και 
υπηρεσιών του εργαστηρίου Κ.Ε.ΜΕ.. 

2. Στους χώρους του εργαστηρίου Κ.Ε.ΜΕ. στεγάζονται 
τα ενταγμένα σε αυτό Εργαστήρια ή Προγράμματα. 

3. Ένα Εργαστήριο το οποίο έχει ενταχθεί θεσμικά 
στο διεπιστημονικό εργαστήριο Κ.Ε.ΜΕ. μπορεί να μη 
στεγάζεται στους χώρους του. 

3. Οι χώροι χρησιμοποιούνται για αμιγώς ερευνητικούς 
και όχι διδακτικούς σκοπούς, με εξαίρεση τη διδασκαλία 
των ΠΜΣ που έχουν ενταχθεί στο εργαστήριο Κ.Ε.ΜΕ. 

4. Η κατανομή των Χώρων στα Εργαστήρια, στα Προ¬ 
γράμματα, σε μεμονωμένους ερευνητές ή σε επισκέ¬ 
πτες γίνεται με αιτιολογημένη απόφαση του Δ.Σ. του 
εργαστηρίου Κ.Ε.ΜΕ. ανάλογα με τις δραστηριότητες 
και τις ανάγκες τους. 

5. Η αφαίρεση ενός χώρου καθώς και η ανακατανομή 
των χώρων γίνεται επίσης με αιτιολογημένη απόφαση 
του Δ.Σ. του εργαστηρίου Κ.Ε.ΜΕ. 

Άρθρο 12 

Σφραγίδα - Τίτλος 

Ο τίτλος του εργαστηρίου είναι: διεπιστημονικό εργα¬ 
στήριο ΚΕΝΤΡΟ ΕΡΕΥΝΩΝ ΚΑΙ ΜΕΛΕΤΩΝ (Κ.Ε.ΜΕ.) για 
τις Ανθρωπιστικές, τις Κοινωνικές και τις Επιστήμες της 
Αγωγής του Πανεπιστημίου Κρήτης. 

Το εργαστήριο (Κ.Ε.ΜΕ.) χρησιμοποιεί για την αλλη¬ 
λογραφία του σφραγίδα στρογγυλή με τα παρακάτω 
στοιχεία: (α) Στο κέντρο: το λογότυπο του Πανεπιστη¬ 
μίου Κρήτης, (β) Σε εξωτερικό κύκλο: ΚΕΝΤΡΟ ΕΡΕΥΝΩΝ 
ΚΑΙ ΜΕΛΕΤΩΝ (Κ.Ε.ΜΕ.) Πανεπιστημίου Κρήτης. 

Ανάλογη σφραγίδα με τα στοιχεία στην αγγλική 
γλώσσα χρησιμοποιεί η εν λόγω ακαδημαϊκή μονάδα 
για την ξενόγλωσση αλληλογραφία και τα έγγραφά της. 


Στους χώρους όπου είναι εγκατεστημένο και ασκεί 
τις δραστηριότητές του το εργαστήριο υπάρχουν πι¬ 
νακίδες, στις οποίες αναγράφεται ο ακριβής τίτλος 
του διεπιστημονικού εργαστηρίου και ο τίτλος και το 
ονοματεπώνυμο του Διευθυντή του. Επίσης, η ίδια ως 
άνω επωνυμία αναγράφεται σε κάθε έντυπο του εργα¬ 
στηρίου Κ.Ε.ΜΕ. 

Άρθρο 13 

Μεταβατικές Διατάξεις 

Μέχρι τη δημοσίευση του παρόντος στο Φ.Ε.Κ. ισχύουν 
οι αποφάσεις της Συγκλήτου (278/03-06-2010, 283/16- 
12-2010 και 286/17-03-2011, 332/19-02-2015) συνεδριάσεις 
που αφορούν: στην έγκριση εξειδικευμένων κριτηρίων 
για ένταξη Εργαστηρίων/κέντρων και Προγραμμάτων 
στο εργαστήριο Κ.Ε.ΜΕ. και στην κατανομή των χώρων, 
στη διαδικασία επιλογής Διευθυντή/Διευθύντριας και 
Αναπληρωτή Διευθυντή/Αναπληρώτριας Διευθύντριας 
και στο Μητρώο Ερευνητών, αντίστοιχα. 

Άρθρο 14 
Έναρξη Ισχύος 

1. Η ισχύς της παρούσης αρχίζει από τη δημοσίευσή 
της στην Εφημερίδα της Κυβερνήσεως . 

2. Για κάθε θέμα που προκύπτει και δεν ρυθμίζεται 
από τον παρόντα Κανονισμό, αρμόδια όργανα να απο¬ 
φασίζουν είναι το Δ.Σ. του εργαστηρίου Κ.Ε.ΜΕ. και η 
Σύγκλητος Ειδικής Σύνθεσης.» 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Ρέθυμνο, 22 Ιουλίου 2015 
Ο Πρύτανης 

ΕΥΡΙΠΙΔΗΣ Γ. ΣΤΕΦΑΝΟΥ 

